રાજકીય નિરીક્ષકોનું માનવું છે કે ગુજરાત સહિત કેટલાક રાજ્યોમાં કરણી સેનાને સાથ અને પદ્માવતના વિરોધને પરોક્ષ ટેકો આપવાના વલણ પાછળ પણ સંઘ પરિવારનો દોરી સંચાર હોઇ શકે. કરણી સેના મૂળ રાજસ્થાનની છે. ગુજરાતમાં કે દેશના અન્ય રાજ્યોમાં તે કેટલી સક્રિય છે એ તો તેના વડા લોકેન્દ્ર સિંગ જ કહી શકે. પરંતુ ધીમે ધીમે એવું રાજકીય ચિત્ર આકાર લઇ રહ્યું છે કે ભાજપ-સંઘ પરિવાર દ્વારા હવે કેન્દ્ર સમક્ષ અયોધ્યામાં રામ મંદિર બનાવવાની માંગણી કરાશે. અને બીજી તરફ અયોધ્યામાં મંદિર નિર્માણ માટે દેશભરમાં કારસેવાની હાકલ કરીને ફરીથી હિન્દુત્વની જ્યોત કે મસાલ જગાવવાના બીગ એજન્ડામાં પદ્માવતનો વિરોધ એક નાનકડો પ્રયોગ હોવાનું ચર્ચાઇ રહ્યું છે.(Source:gnsnews)